Neuvoston asetus (EY) N:o 1221/97, annettu 25 päivänä kesäkuuta 1997, hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä



Virallinen lehti nro L 173 , 01/07/1997 s. 0001 - 0002



NEUVOSTON ASETUS (EY) N:o 1221/97, annettu 25 päivänä kesäkuuta 1997, hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että komissio on toimittanut Euroopan parlamentille ja neuvostolle Euroopan mehiläishoitoa koskevan mietinnön, jossa on esitetty kyseisen alan tila ja sen vaikeudet, mehiläishoito on maatalouden ala, jonka päätarkoituksena ovat taloudellinen toiminta ja maaseudun kehittäminen, hunajan ja muiden mehiläistuotteiden tuotanto sekä osallistuminen ekologisen tasapainon ylläpitoon, on kyse alasta, jolle on ominaista tuotanto-olosuhteiden ja tuoton vaihtelevuus sekä taloudellisten toimijoiden hajaantuneisuus ja erilaisuus niin tuotannon kuin kaupan pitämisen osalta; yhteisön hunajamarkkinoilla kysyntä ja tarjonta ovat epätasapainossa, ottaen huomioon varroapunkin lisääntyminen viime vuosina useissa jäsenvaltioissa sekä siihen liittyvien tautien hunajantuotannolle aiheuttamat vaikeudet, yhteisön toimet ovat osoittautuneet tarpeellisiksi, näissä olosuhteissa sekä hunajan tuotannon ja kaupan pitämisen kehittämiseksi yhteisössä on ilmeisesti tarpeen ottaa viipymättä vuosittain käyttöön kansallisia ohjelmia, jotka käsittävät teknisiä avustustoimia, toimia varroapunkin ja siihen liittyvien tautien torjumiseksi sekä siirtohoidon järkeistämiseksi, alueellisten mehiläishoitokeskusten hallinnon varmistamiseksi ja yhteistyön järjestämiseksi hunajan laadun parantamiseen liittyvissä tutkimusohjelmissa, maatalouden tilastotietojen täydentämiseksi jäsenvaltioiden olisi tehtävä tällä alalla rakennetutkimus sekä tuotannon että kaupan pitämisen ja hinnanmuodostuksen osalta, jäsenvaltioille tästä asetuksesta johtuvista velvoitteista aiheutuvat kustannukset kuuluvat yhteisön suoritettaviksi yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4) 3 artiklan mukaisesti, ja varainhoitoa koskevien säännösten sisällyttämisestä säädöksiin 6 päivänä maaliskuuta 1995 annetun Euroopan parlamentin, neuvoston ja komission julistuksen (5), ON ANTANUT TÄMÄN ASETUKSEN: 1 artikla 1. Tässä asetuksessa otetaan käyttöön toimet hunajaa koskevan jäsenvaltioiden lainsäädännön yhdenmukaistamisesta 22 päivänä heinäkuuta 1974 annetussa neuvoston direktiivissä 74/409/ETY (6) olevan määritelmän mukaisen hunajan tuotannon ja kaupan pitämisen edellytysten kehittämiseksi. Jäsenvaltiot voivat tätä varten ottaa käyttöön vuosittain kansallisia ohjelmia. 2. Toimet, jotka voidaan sisällyttää näihin ohjelmiin, ovat seuraavat: a) mehiläishoitajille ja mehiläishoitajien yhteenliittymien hunajanjalostuslaitoksille annettava tekninen apu hunajan tuotanto- ja keräämisolosuhteiden parantamiseksi; b) varroapunkin aiheuttaman taudin ja siihen liittyvien tautien torjunta; mehiläispesien käsittelyolosuhteiden kehittäminen; c) siirtohoidon järkeistäminen; d) toimenpiteet hunajan fysikaalis-kemiallisia ominaisuuksia määrittävien laboratorioiden tukemiseksi; e) yhteistyö hunajan laadun parantamista koskevien soveltavien tutkimusohjelmien toteuttamiseen erikoistuneiden tahojen kanssa. 3. Tiettyjen kilpailusääntöjen soveltamisesta maataloustuotteiden tuotantoon ja kauppaan annetun asetuksen N:o 26 (7) 4 artiklan määräyksiä sovelletaan edelleen muihin kuin tämän asetuksen 4 artiklan nojalla hyväksyttyihin ohjelmiin sisältyviin valtiontukiin. 2 artikla Voidakseen päästä osallisiksi 3 artiklassa tarkoitetusta osarahoituksesta jäsenvaltioiden on 15 päivään joulukuuta 1997 mennessä suoritettava tutkimus mehiläishoitoalan rakenteesta alueellaan sekä tuotannon että kaupan pitämisen osalta. 3 artikla Tästä asetuksesta johtuvia kustannuksia pidetään asetuksen (ETY) N:o 729/70 3 artiklassa tarkoitettuina kustannuksina. Yhteisö osallistuu kansallisten ohjelmien rahoitukseen 50 prosenttiin asti jäsenvaltioille aiheutuvista 1 artiklan 2 kohdassa tarkoitetuista ja kansallisiin ohjelmiin sisältyvistä toimista. Jotta 1 artiklassa tarkoitettujen vuosittaisten kansallisten ohjelmien aiheuttamat kulut voisivat saada yhteisön osarahoitusta, jäsenvaltioiden on suoritettava ne viimeistään 15 päivänä lokakuuta kunakin vuonna. 4 artikla Edellä olevan 1 artiklan 1 kohdassa tarkoitetut ohjelmat laaditaan läheisessä yhteistyössä mehiläishoidon tuotantoketjun edustavien järjestöjen ja osuuskuntien kanssa. Ne toimitetaan komissiolle, joka päättää niiden hyväksymisestä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (8) 17 artiklassa säädettyä menettelyä noudattaen. Nämä ohjelmat eivät koske kohdealueiden 1, 5 b ja 6 toimenpideohjelmiin kirjattuja toimia. 5 artikla Tämän asetuksen soveltamista koskevat ja erityisesti valvontatoimenpiteisiin liittyvät yksityiskohtaiset säännöt annetaan asetuksen (ETY) N:o 2771/75 17 artiklassa säädettyä menettelyä noudattaen. 6 artikla Komissio esittää Euroopan parlamentille ja neuvostolle joka kolmas vuosi ja ensimmäisen kerran viimeistään 31 päivänä joulukuuta 2000 kertomuksen tämän asetuksen soveltamisesta. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä kesäkuuta 1997. Neuvoston puolesta J. VAN AARTSEN Puheenjohtaja (1) EYVL N:o C 378, 13.12.1996, s. 20 (2) EYVL N:o C 200, 30.6.1997 (3) EYVL N:o C 133, 28.4.1997 (4) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL N:o L 125, 8.6.1995, s. 1). (5) EYVL N:o C 102, 4.4.1996, s. 4 (6) EYVL N:o L 221, 12.8.1974, s. 10, direktiivi sellaisena kuin se on muutettuna vuoden 1985 liittymisasiakirjalla. (7) EYVL N:o 30, 20.4.1962, s. 993/62, asetus sellaisena kuin se on muutettuna asetuksella N:o 49 (EYVL N:o 53, 1.7.1962, s. 1571/62). (8) EYVL N:o L 282, 1.11.1975, s. 49, asetus sellaisena kuin se on viimeksi muutettuna asetuksella (EY) N:o 1516/96 (EYVL N:o L 189, 30.7.1996, s. 99).